b'\n_START_ARTICLE_\nGammelby\n_START_PARAGRAPH_\nGammelby on kyl\xc3\xa4 Kemi\xc3\xb6ss\xc3\xa4 Kemi\xc3\xb6nsaaren kunnassa Varsinais-Suomessa. Kyl\xc3\xa4 sijaitsee saaren it\xc3\xa4osassa Viksvidjan ja Dalbyn kylien v\xc3\xa4liss\xc3\xa4 Gammelbyvikenin pohjoisrannalla._NEWLINE_Gammelbyn kyl\xc3\xa4alue ulottuu meren rannalta pohjoiseen Gammelbybergetille ja Puuj\xc3\xa4rvelle saakka. Kyl\xc3\xa4alueen l\xc3\xa4nsiosa on m\xc3\xa4kist\xc3\xa4 mets\xc3\xa4maata, kun it\xc3\xa4osa on peltoa. Kyl\xc3\xa4n asutus nuodattelee kyl\xc3\xa4n halki kulkevaa maantiet\xc3\xa4. Gammelbyvikenin rannalla on kes\xc3\xa4asuntoja. Gammelbyn peltomaisema on suojeltu arvokkaana ymp\xc3\xa4rist\xc3\xb6n\xc3\xa4._NEWLINE_Gammelbyss\xc3\xa4 on toiminut aikanaan tiilitehdas. 1900-luvun puoliv\xc3\xa4liss\xc3\xa4 kyl\xc3\xa4ss\xc3\xa4 kokeiltiin my\xc3\xb6s kalankasvatusta. Kyl\xc3\xa4ss\xc3\xa4 toimi ennen ruotsinkielinen kansakoulu. Merenlahden rannalla on l\xc3\xa4hikylien yhteinen venesatama. Kyl\xc3\xa4ss\xc3\xa4 on yleinen uimaranta, jonka yhteydess\xc3\xa4 on my\xc3\xb6s vuokrattava sauna.'